
ΕΛΛΗΝΙΚΗ  ΑΕΡΑΘΛΗΤΙΚΗ  ΟΜΟΣΠΟΝΔΙΑ

Πανελλήνιοι  Αγώνες  Αερομοντελισμού  
Κατηγορίας  Scale  F4C



Ελληνικό, 13 Σεπτεμβρίου 2010

1ο  ΕΝΗΜΕΡΩΤΙΚΟ  ΔΕΛΤΙΟ

Η  Ελληνική  Αεραθλητική Ομοσπονδία  προσκαλεί  τα  σωματεία  μέλη  της,  να  λάβουν  μέρος  στους Πανελλήνιους Αγώνες Αερομοντελισμού στην κατηγορία F4C, που θα γίνουν στο Μοντελοδρόμιο Hobby Box, στο Ακραίφνιο Βοιωτίας, το Σάββατο και Κυριακή 25 και 26  Σεπτεμβρίου 2010.  Οι αγώνες αυτοί προσμετρούνται στην αξιολόγηση των σωματείων.

· Τα σωματεία που επιθυμούν να λάβουν μέρος με αθλητές τους, στους εν λόγω αγώνες, καλούνται να στείλουν συμπληρωμένο το σχετικό έντυπο  στον οργανωτή το αργότερο  έως την Δευτερα 20  Σεπτεμβρίου 2010. Συμμετοχές  πέραν  τη ημερομηνίας  αυτής δεν θα  γίνονται δεκτές.

Ακολουθούν όλες οι σχετικές πληροφορίες για τον αγώνα:

1.  Αγώνας:

Πανελλήνιοι  Αγώνες Αερομοντελισμού κατηγορίας F4C. Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο.

              Θα διεξαχθούν 3 βαθμολογούμενοι γύροι πτήσεων.

Για να διεξαχθούν οι αγώνες θα πρέπει στον τεχνικό έλεγχο που προηγείται των αγώνων να έχουν περάσει με επιτυχία τουλάχιστον 5 αθλητές. 
2.  Πρόγραμμα Αγώνων:

              Σάββατο  25  Σεπτεμβρίου   Τεχνικός έλεγχος                
12.00

                                                                 Στατική αξιολόγηση              
12.30 

                                                                 Βαθμολογούμενη πτήση 1     
16.00

              Κυριακή  26  Σεπτεμβρίου    Βαθμολογούμενη Πτήση  2      09.30

                                                                 Βαθμολογούμενη  Πτήση 3    
11.00

              
Δεν θα γίνονται πτήσεις αγώνων πέραν της  7.00  μ.μ.

Τελικά αποτελέσματα θα  θεωρούνται έγκυρα εφόσον ολοκληρωθούν η στατική  αξιολόγηση και μία βαθμολογούμενη πτήση.  Το ωρολόγιο πρόγραμμα είναι  δυνατόν να τροποποιηθεί ανάλογα με τον αριθμό των συμμετοχών.

Η συμμετοχή του αθλητή για να προσμετρηθεί στην αξιολόγηση του σωματείου θα πρέπει ο αθλητής αφενός να είναι παρών στον τεχνικό έλεγχο και αφετέρου να λάβει μέρος τουλάχιστον σε μία βαθμολογούμενη πτήση.

3.  Οργανωτής:

Οργανωτής είναι η Ελληνική Αεραθλητική Ομοσπονδία. Την εποπτεία και εκτέλεση της διοργάνωσης έχει ο Τεχνικός Σύμβουλος Αερομοντελισμού.

4.  Χώρος Αγώνων:

              Μοντελοδρόμιο Hobby Box στο Ακραίφνιο Βοιωτίας.

5.  Κριτές :

              Οι αγώνες θα κριθούν από 3 κριτές.

6.  Αθλητές :

Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ. Κάθε σωματείο εκτός από τους αθλητές οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Στον τεχνικό έλεγχο είναι υποχρεωτικό να είναι παρών ο ίδιος ο αθλητής που λαμβάνει μέρος στον αγώνα. Για να γίνει επίσης δεκτή η δήλωση συμμετοχής, το σωματείο θα  πρέπει να μην έχει οικονομικές εκκρεμότητες  με την ΕΛΑΟ.
Είναι δυνατόν να λάβουν μέρος και αθλητές των σωματείων που υπάγονται στην Κυπριακή Αεραθλητική Ομοσπονδία στα πλαίσια της διακρατικής αθλητικής συνεργασίας που έχει υπογραφεί μεταξύ των δύο χωρών. 

7.  Κανονισμοί Αγώνων :

Οι αγώνες θα διεξαχθούν σύμφωνα με τους ισχύοντες αγωνιστικούς κανονισμούς της Διεθνούς Αεροναυτικής Ομοσπονδίας (FAI).  Οι τρέχοντες  κανονισμοί υπάρχουν στο internet  www.fai.org/aeromodelling/.  Μετάφρασή τους υπάρχει επίσης  στο  internet www.elao.gr  στο τμήμα του αερομοντελισμού  καθώς επίσης και στην γραμματεία του κάθε σωματείου.  
Παράλληλα με τον αγώνα που θα διεξαχθεί σύμφωνα με τους κανονισμούς της FAI, θα υπάρξει και μία επιπλέον κατάταξη/κατηγορία.  Θα αφορά την κατηγορία F4C-GR-ARF. Στην  κατηγορία αυτή είναι δυνατόν να λάβουν μέρος αθλητές  οι οποίοι ναι μεν έχουν μοντέλο scale αλλά δεν είναι οι ίδιοι κατασκευαστές και το μοντέλο είναι  kit ARF.  Σε αυτή την κατηγορία δεν θα γίνει στατική βαθμολόγηση. Για να υπάρξει η ξεχωριστή αυτή κατάταξη θα πρέπει στον αγώνα να λάβουν μέρος τουλάχιστον 4 αθλητές.
8.  ΄Επαθλα:

Θα απονεμηθούν κύπελλα και αναμνηστικά διπλώματα στους τρεις πρώτους νικητές των αγώνων.  Η τελετή απονομής θα γίνει μετά το τέλος της  διεξαγωγής  των αγώνων.

9.  Συχνότητες :

              Επιτρέπεται η χρήση των παρακάτω περιοχών συχνοτήτων:

              34.995  έως  35.225  MHz
              40.665  έως  40.695  MHz
              και  2.4 GHz.

10. Υποβολή Ενστάσεων :

Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI, Section 4b, item B.14.  Η ένσταση  για να συζητηθεί από την  Ελλανόδικο επιτροπή πρέπει να συνοδεύεται υποχρεωτικά από το ποσό που προβλέπεται από τους διεθνείς κανονισμούς  (50 ) ευρώ, το οποίο θα  επιστραφεί  στο σωματείο, σε περίπτωση που η ένστασή του γίνει δεκτή.

Ένσταση είναι δυνατόν να υποβληθεί μόνο από τον αρχηγό της ομάδας, συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του παρουσιαστεί στον τεχνικό έλεγχο.

11.  Ασφάλιση :

Όλοι οι αθλητές που θα πάρουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρεία.  Στην τελευταία περίπτωση μαζί με την δήλωση συμμετοχής θα πρέπει να κατατεθεί υποχρεωτικά και αντίγραφο του αντίστοιχου ασφαλιστηρίου συμβολαίου που να φαίνονται τόσο οι όροι όσο και η συμμετοχή του συμμετέχοντος στο συμβόλαιο αυτό.  Οι όροι θα πρέπει να είναι ισοδύναμοι σε όλο το εύρος κάλυψης με το συμβόλαιό της ΕΛΑΟ.
12.  Επικοινωνία :

Θα σταλεί 2ο  ενημερωτικό δελτίο  την  Τετάρτη 22  Σεπτεμβρίου 2010, σε όσα σωματεία  έχουν δηλώσει συμμετοχή, με όλες τις τελευταίες πληροφορίες για τον αγώνα.  Για οποιαδήποτε  διευκρίνιση  είναι δυνατόν να επικοινωνείτε  με fax 210 9649 547  ή email  elaoinfo@elao.gr.

